Na temelju članka 54. stavka 1. Zakona o ustanovama („Narodne novine“ broj 76/93., 29/97., 47/99., 35/08. i 127/19.) i članka 41. Zakona o predškolskom odgoju i obrazovanju („Narodne novine“ broj 10/97., 107/07., 94/13., 98/19. i 57/22) Upravno vijeće Dječjeg vrtića Mali medo na 25. sjednici održanoj 20. lipnja 2023. godine utvrdilo je pročišćeni tekst Statuta.

Pročišćeni tekst Statuta obuhvaća Statut Dječjeg vrtića Mali medo KLASA: 601-01/21-01/03 od 8. studenog 2021. godine donesen uz prethodnu suglasnost Općinskog vijeća Općine Gornja Rijeka KLASA: 601-01/21-01/16, URBROJ: 2017/25-21-3 od 4. studenog 2021. godine i Izmjene i dopune Statuta Dječjeg vrtića Mali medo KLASA: 601-01/22-01/12, URBROJ: 2137-25-1-22-2 od 14. studenog 2022. godine donesenog uz prethodnu suglasnost Općinskog vijeća Dječjeg vrtića Mali medo KLASA: 601-01/22-01/24, URBROJ: 2137-25-22-1 od 10. listopada 2022. godine.

**S T A T U T**

**DJEČJEG VRTIĆA MALI MEDO**

**(pročišćeni tekst)**

1. **OPĆE ODREDBE**

**Članak 1.**

Statutom Dječjeg vrtića Mali medo (u daljnjem tekstu: Statut) uređuje se ustrojstvo Dječjeg vrtića Mali medo (u daljnjem tekstu: Dječji vrtić), status, naziv i sjedište Dječjeg vrtića, zastupanje i predstavljanje, odgovornost za obveze, djelatnost Dječjeg vrtića, vrste i trajanje pojedinih programa, uvjeti i način davanja usluga, radno vrijeme Dječjeg vrtića, ovlasti i način odlučivanja pojedinih tijela u upravljanju Dječjim vrtićem, djelokrug i način rada stručnih tijela, način donošenja općih akata, javnost rada te druga pitanja važna za obavljanje djelatnosti i poslovanje Dječjeg vrtića.

**Članak 2.**

Dječji vrtić je javna ustanova koja u okviru djelatnosti predškolskog odgoja i obrazovanja, te skrbi o djeci rane i predškolske dobi (u daljnjem tekstu: predškolski odgoj) ostvaruje programe odgoja, obrazovanja, zdravstvene zaštite i unapređenja zdravlja djece i socijalne skrbi djece rane i predškolske dobi u skladu s razvojnim osobinama i potrebama djece te socijalnim, kulturnim, vjerskim i drugim potrebama obitelji.

*Odredbom članka 1. Statutarne odluke o izmjenama i dopunama Statuta Dječjeg vrtića Mali medo (KLASA: 601-01/22-01/12, URBROJ: 2137-25-1-22-1 od 14. studenog 2022. godine) u članku 2. riječi „zdravstvene zaštite, prehrane“ zamjenjuju se riječima „zdravstvene zaštite i unapređenja zdravlja djece“.*

**Članak 3.**

Osnivač Dječjeg vrtića je Općina Gornja Rijeka, Trg Sidonije Rubido Erdody 3, Gornja Rijeka (u daljnjem tekstu: Osnivač).

Prava i dužnosti Osnivača Općina Gornja Rijeka stekla je temeljem Rješenja Ministarstva znanosti i obrazovanja Republike Hrvatske KLASA: UP/I-601-02/20-01/00059, URBROJ: 533-08-20-0002 od 13. listopada 2020. godine.

1. **NAZIV I SJEDIŠTE**

**Članak 4.**

Dječji vrtić obavlja svoju djelatnost, posluje i sudjeluje u pravnom prometu pod nazivom: Dječji vrtić Mali medo.

Sjedište Dječjeg vrtića je u Gornjoj Rijeci, Ulica Jablanova 3.

Dječji vrtić je pravna osoba upisana u sudski registar.

Dječji vrtić je upisan i u evidenciji ustanova koju vodi Ministarstvo nadležno za obrazovanje.

**Članak 5.**

Ako se tijekom obavljanja djelatnosti promijeni naziv ili sjedište Dječjeg vrtića ili se mijenja,

odnosno dopunjuje djelatnost u novim prostorima, odnosno ako se mijenjaju drugi podaci koje osnivački akt sadrži na temelju posebnog zakona, Osnivač je dužan izvršiti izmjene osnivačkog akta te podnijeti zahtjev Ministarstvu nadležnom za obrazovanje radi izdavanja rješenja o sukladnosti sa zakonom.

Ako se tijekom obavljanja djelatnosti promijeni sjedište, odnosno prostor u kojem Dječji vrtić

obavlja djelatnost ili dio djelatnosti ili se promijeni drugi propisani uvjet za obavljanje djelatnosti, Dječji vrtić dužan je prije početka rada u promijenjenim uvjetima podnijeti zahtjev za izdavanjem rješenja o početku rada u promijenjenim uvjetima nadležnom županijskom uredu.

**Članak 6.**

Dječji vrtić ima natpisnu ploču na glavnom ulazu u zgradu i na svim objektima u kojima obavlja svoju djelatnost.

Natpisna ploča Dječjeg vrtića sadrži: naziv i grb Republike Hrvatske, Koprivničko-križevačka

županija, Općina Gornja Rijeka i naziv Dječji vrtić Mali medo koji je ispisan većim slovima u odnosu na ostali tekst, te adresu Ulica Jablanova 3, Gornja Rijeka.

Zaglavlja akata Dječjeg vrtića izdanih na temelju javnih ovlasti sadrže: naziv i grb Republike

Hrvatske, naziv Dječji vrtić Mali medo, klasifikacijsku oznaku, urudžbeni broj, te mjesto i datum izrade akta.

1. **ZASTUPANJE I PREDSTAVLJANJE**

**Članak 7.**

Dječji vrtić predstavlja i zastupa ravnatelj.

Ravnatelj organizira i vodi rad i poslovanje Dječjeg vrtića, predstavlja i zastupa Dječji vrtić te poduzima sve pravne radnje u ime i za račun Dječjeg vrtića sukladno zakonu i ovom Statutu.

Ravnatelj je odgovoran za zakonitost rada Dječjeg vrtića.

Ravnatelj vodi stručni rad Dječjeg vrtića i odgovoran je za obavljanje stručnog rada.

**Članak 8.**

Ravnatelj Dječjeg vrtića ima sve ovlasti u pravnom prometu u sklopu djelatnosti upisanih u sudski registar, osim:

* nastupati kao druga ugovorna strana i s Dječjim vrtićem zaključivati ugovore u svoje ime i za svoj račun, u svoje ime, a za račun druge osobe ili u ime i za račun drugih osoba,
* samostalno sklapati pravne poslove o stjecanju, opterećivanju ili otuđivanju nekretnina i pokretne imovine, te o investicijskim radovima čija pojedinačna vrijednost prelazi 10.000,00 kuna.

Za iznose veće od iznosa navedenog u stavku 1. podstavku 2. ovoga članka ravnatelj je ovlašten

zaključiti ugovor prema prethodnoj odluci Upravnog vijeća Dječjeg vrtića (u daljnjem tekstu: Upravno vijeće), odnosno suglasnosti Osnivača.

**Članak 9.**

Ravnatelja Dječjeg vrtića, u slučaju privremene spriječenosti u obavljanju ravnateljskih poslova, zamjenjuje osoba iz reda članova Odgojiteljskog vijeća Dječjeg vrtića (u daljnjem tekstu: Odgojiteljsko vijeće).

**Članak 10.**

U pravnom prometu Dječji vrtić koristi pečate i štambilj.

Za akte koje Dječji vrtić donosi u okviru javnih ovlasti i javnih isprava koje ovjerava, upotrebljava se okrugli pečat, promjera 38 mm s grbom Republike Hrvatske u sredini, s natpisom uz gornji rub „Republika Hrvatska“, a uz donji rub Dječji vrtić Mali medo, Ulica Jablanova 3, Gornja Rijeka.

Drugi pečat promjera 25 mm s natpisom uz gornji rub Republika Hrvatska, a ispod grba Republike Hrvatske natpis Dječji vrtić Mali medo služi za ovjeru financijskih dokumenata.

Štambilj je četvrtastog oblika, veličine 70 mm x 40 mm koji sadrži tekst: Republika Hrvatska Dječji vrtić Mali medo, Ulica Jablanova 3, Gornja Rijeka te sadrži prostor za upisivanje: klasifikacijske oznake, urudžbenog broja, vrijednosti i datum primitka pismena.

Štambilj se koristi kao prijemni štambilj za urudžbeni zapisnik.

Ravnatelj odlučuje o broju, načinu uporabe i čuvanju pečata i štambilja.

1. **IMOVINA DJEČJEG VRTIĆA I ODGOVORNOST ZA NJEGOVE OBVEZE**

**Članak 11.**

Imovinu Dječjeg vrtića čine stvari, prava i novčana sredstva.

Imovinom raspolaže Dječji vrtić pod uvjetima i na način propisan zakonom, drugim propisima

donesenim na temelju zakona i ovim Statutom.

Imovinu Dječjeg vrtića čine sredstva za rad koja su pribavljena od Osnivača, stečena pružanjem usluga ili pribavljena iz drugih izvora.

**Članak 12.**

Ako Dječji vrtić u obavljanju svoje djelatnosti ostvari dobit, dužan je upotrebljavati tu dobit za obavljanje i razvoj svoje djelatnosti, sukladno zakonu i propisima donesenima na temelju zakona.

O raspodjeli dobiti Dječjeg vrtića odlučuje Upravno vijeće uz prethodnu suglasnost Osnivača.

**Članak 13.**

Za obveze u pravnom prometu Dječji vrtić odgovara cjelokupnom svojom imovinom.

Osnivač solidarno i neograničeno odgovara za obveze Dječjeg vrtića.

**Članak 14.**

Dječji vrtić ne može bez suglasnosti Osnivača:

* steći, opteretiti ili otuđiti nekretninu,
* odlučivati o investicijskim radovima, stjecanju, opterećivanju ili otuđivanju nepokretne i pokretne imovine pojedinačne vrijednosti preko 20.000,00 kuna,
* dati u zakup objekte i prostore Dječjeg vrtića,
* mijenjati namjenu objekata i prostora,
* promijeniti djelatnost,
* osnivati drugu pravnu osobu,
* dugoročno se zadužiti,
* davati jamstva za kreditno zaduživanje,
* udružiti se u zajednicu ustanova.

*Odredbom članka 2. Statutarne odluke o izmjenama i dopunama Statuta Dječjeg vrtića Mali medo (KLASA: 601-01/22-01/12, URBROJ: 2137-25-1-22-1 od 14. studenog 2022. godine), u članku 14., stavku 1., podstavku 2. brojka „10.000,00“ zamjenjuje se brojkom „20.000,00“.*

1. **DJELATNOST DJEČJEG VRTIĆA**

**Članak 15.**

Djelatnost Dječjeg vrtića je predškolski odgoj i obrazovanje te skrb o djeci rane i predškolske dobi od navršenih 6 mjeseci do polaska u osnovnu školu, koja se ostvaruje po određenom programu za dijete.

U okviru svoje djelatnosti Dječji vrtić organizira i provodi:

* redovite programe njege, odgoja, obrazovanja, zdravstvene zaštite i unapređenja zdravlja djece i socijalne skrbi djece rane i predškolske dobi, koji su prilagođeni razvojnim potrebama djece te njihovim mogućnostima i sposobnostima,
* programe za djecu rane i predškolske dobi s teškoćama u razvoju,
* programe za darovitu djecu rane i predškolske dobi,
* programe predškole,
* programe ranog učenja stranih jezika i druge programe umjetničkog, kulturnog, vjerskog i sportskog sadržaja,
* druge odgojno – obrazovne programe.

Programe iz stavka 2. ovog članka Dječji vrtić provodi uz prethodnu suglasnost Ministarstva nadležnog za obrazovanje.

Ako se tijekom obavljanja djelatnosti za koju je Dječji vrtić osnovan proširuje djelatnost izvođenjem novih programa ili Dječji vrtić mijenja program, Dječji vrtić obvezan je prije početka izvođenja programa podnijeti zahtjev Ministarstvu nadležnom za obrazovanje, radi davanja suglasnosti.

Ako se zbog proširenja djelatnosti izvođenjem novih programa ili izmjene programa iz stavka 4. ovoga članka mijenja odobreni program rada kao jedan od uvjeta za početak obavljanja djelatnosti, Dječji vrtić je dužan prije početka provedbe programa podnijeti zahtjev za izdavanjem rješenja o početku rada u promijenjenim uvjetima nadležnom županijskom uredu.

*Odredbom članka 3. Statutarne odluke o izmjenama i dopunama Statuta Dječjeg vrtića Mali medo (KLASA: 601-01/22-01/12, URBROJ: 2137-25-1-22-1 od 14. studenog 2022. godine), u članku 15., stavak 2., podstavak 1. riječi „zdravstvene zaštite, prehrane“ zamjenjuju se riječima „zdravstvene zaštite i unapređenja zdravlja djece“. U istome članku, stavku 2., podstavak 6. mijenja se i glasi: „-drugi odgojno obrazovni programi“.*

**Članak 16.**

Dječji vrtić obavlja djelatnost predškolskog odgoja kao javnu službu.

**Članak 17.**

Kao javne ovlasti Dječji vrtić obavlja sljedeće poslove:

* upis djece u Dječji vrtić i ispis djece iz Dječjeg vrtića s vođenjem odgovarajuće dokumentacije,
* izdavanje potvrda i mišljenja,
* upisivanje podataka o Dječjem vrtiću u zajednički elektronički upisnik.

Kada Dječji vrtić u vezi s poslovima iz stavka 1. ovog članka ili drugim poslovima koje obavlja kao javne ovlasti, odlučuje o pravu, obvezi ili pravnom interesu djeteta, roditelja ili skrbnika ili druge fizičke ili pravne osobe, dužan je postupati prema odredbama zakona kojim se uređuje opći upravni postupak.

**Članak 18.**

Odgoj i obrazovanje djece rane i predškolske dobi ostvaruje se na temelju nacionalnog kurikuluma za predškolski odgoj i obrazovanje i kurikuluma Dječjeg vrtića.

Dječji vrtić obavlja djelatnost na temelju godišnjeg plana i programa rada koji se donosi za svaku pedagošku godinu koja traje od 1. rujna tekuće godine do 31. kolovoza sljedeće godine.

Godišnji plan i program rada obuhvaća programe odgojno-obrazovnog rada, programe zdravstvene zaštite i unapređenja zdravlja djece i programe socijalne skrbi, kao i druge programe koje Dječji vrtić ostvaruje u dogovoru s roditeljima djece.

Kurikulum Dječjeg vrtića donosi Upravno vijeće do 30. rujna tekuće pedagoške godine, a njime se utvrđuje: program, namjena programa, nositelji programa, način ostvarivanja programa, vremenik aktivnosti programa i način vrednovanja.

*Odredbom članka 4. Statutarne odluke o izmjenama i dopunama Statuta Dječjeg vrtića Mali medo (KLASA: 601-01/22-01/12, URBROJ: 2137-25-1-22-1 od 14. studenog 2022. godine) u članku 18., stavku 3. riječi „programe zdravstvene zaštite djece, higijene i prehrane“ zamjenjuju se riječima „program zdravstvene zaštite i unapređenja zdravlja“. U istome članku, stavku 4. iza riječi „Upravno vijeće“ dodaju se riječi „u pravilu svakih pet godina“.*

**Članak 19.**

Godišnji plan i program rada donosi Upravno vijeće Dječjeg vrtića najkasnije do 30. rujna tekuće godine.

Dječji vrtić dužan je Osnivaču dostaviti godišnji plan i program rada, te izvješće o njegovu

ostvarivanju.

**Članak 20.**

Dječji vrtić vrši upis djece prema planu upisa koji donosi Upravno vijeće Dječjeg vrtića uz suglasnost Osnivača, a sukladno Pravilniku o upisu djece i ostvarivanju prava i obveza korisnika usluga u Dječjem vrtiću kojeg donosi Upravno vijeće Dječjeg vrtića uz prethodnu suglasnost Općinskog vijeća Općine Gornja Rijeka (u daljnjem tekstu: Općinsko vijeće), a u skladu s propisanim Državnim pedagoškim standardima predškolskog odgoja i obrazovanja.

**Članak 21.**

Dječji vrtić dužan je ustrojiti pedagošku i zdravstvenu dokumentaciju te drugu evidenciju u skladu sa zakonom.

Dječji vrtić skrbi o zdravstvenom stanju djece, o prehrani djece za vrijeme boravka u vrtiću u skladu sa zakonom i propisima donesenim na temelju zakona.

1. **UNUTARNJE USTROJSTVO I NAČIN RADA DJEČJEG VRTIĆA**

**Članak 22.**

Unutarnjim ustrojstvom osigurava se racionalan i djelotvoran rad Dječjeg vrtića u cilju ostvarivanja djelatnosti predškolskog odgoja i obrazovanja.

Unutarnjim ustrojstvom Dječjeg vrtića povezuju se svi oblici rada i djelatnosti prema vrsti i srodnosti programa i poslova, kako bi se ostvarili primjereni rezultati rada u procesu predškolskog odgoja i obrazovanja djece, primjereno zadovoljavanje njihovih potreba i interesa te rad Dječjeg vrtića kao javne službe.

Pravilnikom o unutarnjem ustrojstvu i načinu rada Dječjeg vrtića Mali medo pobliže se uređuje ustrojstvo, radna mjesta u Dječjem vrtiću i rad Dječjeg vrtića kao javne službe.

**Članak 23.**

Unutarnjim ustrojstvom Dječjeg vrtića osigurava se ostvarivanje djelatnosti predškolskog odgoja i obrazovanja usklađenim obavljanjem stručno-pedagoških, pravnih, administrativnih, računovodstveno-financijskih i pomoćno-tehničkih poslova.

**Članak 24.**

U Dječjem vrtiću ustrojava se i provodi odgojno-obrazovni rad s djecom raspoređenom u skupine cjelodnevnog i poludnevnog boravka, a prema potrebi mogu se uvesti i kraći dnevni boravci, te višednevni boravci djece.

Programi iz stavka 1. ovog članka ustrojavaju se i provode sukladno propisanom Državnom

pedagoškom standardu predškolskog odgoja i naobrazbe.

**Članak 25.**

Programi zdravstvene zaštite i unapređenja zdravlja i programi socijalne skrbi ostvaruju se u Dječjem vrtiću sukladno odlukama nadležnih ministarstava.

*Odredbom članka 5. Statutarne odluke o izmjenama i dopunama Statuta Dječjeg vrtića Mali medo (KLASA: 601-01/22-01/12, URBROJ: 2137-25-1-22-1 od 14. studenog 2022. godine) u članku 25. riječi „Programi zdravstvene zaštite djece, higijene i pravilne prehrane“ zamjenjuju se riječima „Programi zdravstvene zaštite i unapređenja zdravlja “.*

**Članak 26.**

Stručno pedagoški poslovi ostvaruju se u svezi s odgojno-obrazovnim, zdravstvenim i socijalnim radom s djecom u odgojnim skupinama i na razini Dječjeg vrtića radi zadovoljavanja potreba i interesa djece, te stvaranja primjerenih uvjeta za rast i razvoj svakog djeteta u dopunjavanju obiteljskog odgoja u suradnji s roditeljima i neposrednim dječjim okružjem.

**Članak 27.**

Pravni, administrativni i računovodstveno-financijski poslovi ustrojavaju se radi ostvarivanja djelatnosti Dječjeg vrtića i njegovog poslovanja kao javne službe, vođenja propisane dokumentacije i evidencije, ostvarivanja prava djece i roditelja, javnosti rada Dječjeg vrtića, obavljanja računovodstvo-financijskih i drugih administrativno-stručnih poslova potrebnih za rad i poslovanje Dječjeg vrtića i ostvarivanje prava i obveza radnika Dječjeg vrtića.

**Članak 28.**

Pomoćno-tehničkim poslovima osiguravaju se primjereni tehnički i drugi uvjeti za ostvarivanje plana i programa, te drugi potrebiti uvjeti za rad i poslovanje Dječjeg vrtića prema propisanim standardima predškolskog odgoja i obrazovanja.

**Članak 29.**

Tjedno radno vrijeme Dječjeg vrtića raspoređuje se prema potrebama ostvarivanja djelatnosti

predškolskog odgoja i obrazovanja te zadovoljavanja potreba djece i njihovih roditelja, građana i drugih pravnih osoba, u pravilu u pet radnih dana. Rad subotom organizira se prema potrebama korisnika, a u skladu s odlukom ravnatelja.

Radno vrijeme Dječjeg vrtića za djecu koja ostvaruju programe određuje se sukladno vrsti, sadržaju i trajanju programa.

Uredovno vrijeme može se preraspodijeliti u okviru 40-satnog radnog tjedna, a prema potrebama korisnika.

Dnevni odmor radnika Dječjeg vrtića organizira se tako da se osigurava ostvarivanje programa, nadzor nad djecom te omogući kontakt sa strankama.

**Članak 30.**

Tjedni i dnevni raspored radnog vremena, dnevni odmor te uredovno vrijeme za rad sa strankama, roditeljima odnosno skrbnicima djece, te drugim građanima, utvrđuje se godišnjim planom i programom rada i općim aktima Dječjeg vrtića.

Dječji vrtić je dužan putem sredstava javnog priopćavanja, na oglasnoj ploči Dječjeg vrtića i na drugi prikladan način obavijestiti javnost o radnom vremenu odnosno uredovnom vremenu za rad s građanima, roditeljima odnosno skrbnicima, te drugim strankama.

1. **UPRAVLJANJE DJEČJIM VRTIĆEM**

**Članak 31.**

Dječjim vrtićem upravlja Upravno vijeće.

Upravno vijeće ima pet članova:

* tri člana Upravnog vijeća imenuje Osnivač, a koji trebaju imati završen najmanje preddiplomski sveučilišni studij ili stručni studij na kojem se stječe najmanje 180 ECTS bodova i ne može biti radnik Dječjeg vrtića,
* jednog člana Upravnog vijeća biraju roditelji djece korisnika usluga Dječjeg vrtića,
* jedan član Upravnog vijeća bira se iz reda odgojitelja i stručnih suradnika Dječjeg vrtića.

Mandat članova Upravnog vijeća traje četiri godine, a članovi mogu biti ponovno imenovani

odnosno birani.

*Odredbom članka 6. Statutarne odluke o izmjenama i dopunama Statuta Dječjeg vrtića Mali medo (KLASA: 601-01/22-01/12, URBROJ: 2137-25-1-22-1 od 14. studenog 2022. godine) u članku 31., stavku 1., podstavak 1. mijenja se i glasi: -„-tri člana Upravnog vijeća imenuje Osnivač, a koji trebaju imati najmanje preddiplomski sveučilišni studij ili stručni studij na kojem se stječe najmanje 180 ECTS bodova i ne može biti radnik Dječjeg vrtića“.*

**Članak 32.**

Članove Upravnog vijeća - predstavnike Osnivača imenuje Osnivač na način propisan svojim općim aktom.

**Članak 33.**

Člana Upravnog vijeća – predstavnika roditelja djece korisnika usluga Dječjeg vrtića biraju roditelji na sastanku koji u tu svrhu saziva predsjednik Upravnog vijeća ili osoba koju on ovlasti.

Svaki roditelj može predlagati ili biti predložen za člana Upravnog vijeća.

Glasovanje se obavlja javno dizanjem ruku.

Za člana Upravnog vijeća izabran je onaj kandidat koji dobije najveći broj glasova nazočnih

roditelja.

Izbori su pravovaljani ako je sastanku nazočno najmanje 30% roditelja djece korisnika usluga

Dječjeg vrtića.

**Članak 34**.

Odgojitelji i stručni suradnici biraju jednog člana Upravnog vijeća na sjednici Odgojiteljskog vijeća tajnim glasovanjem.

Izbori se održavaju najmanje 15 (petnaest) dana prije isteka mandata Upravnog vijeća.

Svaki član Odgojiteljskog vijeća može predlagati ili biti predložen za člana Upravnog vijeća.

Glasovanje radi utvrđivanja liste kandidata obavlja se javno, dizanjem ruku.

Kao kandidat za člana Upravnog vijeća utvrđen je svaki odgojitelj ili stručni suradnik za kojeg se izjasni natpolovična većina nazočnih članova Odgojiteljskog vijeća.

Na temelju rezultata glasovanja utvrđuje se lista kandidata za Upravno vijeće u koju se kandidati unose abecednim redom.

**Članak 35.**

Za provedbu izbora Odgojiteljsko vijeće osniva izbornu komisiju koja ima predsjednika i dva člana.

Izborna komisija:

* potvrđuje listu kandidata,
* izrađuje glasački listić koji obvezno sadrži naznaku da se vrši izbor člana Upravnog vijeća, broj članova koji se bira, te imena i prezimena kandidata prema utvrđenoj listi,
* izrađuje popis članova Odgojiteljskog vijeća koji imaju pravo glasovati,
* osigurava tajnost i zakonitost glasovanja,
* utvrđuje rezultate glasovanja i podnosi izvješće Odgojiteljskom vijeću.

**Članak 36.**

Za člana Upravnog vijeća izabran je onaj kandidat koji dobije najveći broj glasova.

Ako dva ili više kandidata dobiju isti najveći broj glasova, glasovanje se za te kandidate ponavlja sve dok jedan od kandidata ne dobije veći broj glasova.

Izbori su pravovaljani ako je glasovanju pristupio natpolovični broj članova Odgojiteljskog vijeća.

**Članak 37.**

O rezultatima glasovanja izborna komisija podnosi izvješće Odgojiteljskom vijeću, uz priloženi zapisnik i kompletan izborni materijal.

Odgojiteljsko vijeće objavljuje rezultate izbora na sjednici i na oglasnoj ploči Dječjeg vrtića, a izabranom članu izdaje potvrdu o izboru.

**Članak 38**.

Nakon određivanja predstavnika Osnivača, predstavnika roditelja djece korisnika usluga Dječjeg Vrtića, te izbora člana Upravnog vijeća iz reda odgojitelja i stručnih suradnika Dječjeg vrtića, saziva se prva (konstituirajuća) sjednica Upravnog vijeća.

Prvu sjednicu Upravnog vijeća saziva ravnatelj Dječjeg vrtića.

Ravnatelj rukovodi radom konstituirajuće sjednice do izbora predsjednika.

Na prvoj sjednici verificiraju se mandati imenovanih odnosno izabranih članova Upravnog vijeća.

**Članak 39**.

Predsjednika i zamjenika predsjednika Upravnog vijeća biraju članovi Upravnog vijeća između sebe.

**Članak 40.**

Predsjednik Upravnog vijeća priprema, saziva i vodi sjednice Upravnog vijeća.

U slučaju kad je predsjednik Upravnog vijeća spriječen, pripremu i vođenje sjednice obavlja

zamjenik predsjednika.

Predsjednik je dužan sazvati sjednicu Upravnog vijeća i na pismeni zahtjev ravnatelja ili jedne

trećine članova Upravnog vijeća.

**Članak 41.**

Upravno vijeće kao upravno tijelo, osim prava i obveza utvrđenih Zakonom o ustanovama:

1. uz prethodnu suglasnost Općinskog vijeća:

* donosi statut,
* odlučuje o promjeni djelatnosti, naziva i sjedišta Dječjeg vrtića,
* odlučuje o statusnim promjenama vrtića,
* odlučuje o osnivanju druge pravne osobe,
* odlučuje o raspodjeli dobiti,
* odlučuje o pokriću gubitka,
* odlučuje o udruživanju u zajednicu ustanova,
* odlučuje o dugoročnom zaduživanju i davanju jamstva za kreditno zaduživanje,
* donosi Pravilnik o upisu djece i ostvarivanju prava i obveza korisnika usluga u Dječjem vrtiću,
* donosi Pravilnik o unutarnjem ustrojstvo i načinu rada Dječjeg vrtića,

2. uz prethodnu suglasnost izvršnog tijela Osnivača:

* odlučuje o upisu djece i mjerilima upisa,
* donosi godišnji plan i program rada Dječjeg vrtića te nadzire njegovo provođenje,
* donosi kurikulum Dječjeg vrtića,
* odlučuje o investicijskim radovima, stjecanju, opterećivanju ili otuđivanju nepokretne i pokretne imovine pojedinačne vrijednosti preko 20.000,00 kuna,
* donosi Pravilnik o plaćama, nadoknadama plaća i drugim materijalnim pravima radnika Dječjeg vrtića,
* odlučuje o davanju u zakup prostora i opreme Dječjeg vrtića,

3. predlaže izvršnom tijelu Osnivača:

- imenovanje i razrješenje ravnatelja Dječjeg vrtića,

4. samostalno donosi odluke i obavlja sljedeće poslove:

* donosi druge opće akte utvrđene zakonom i Statutom Dječjeg vrtića,
* donosi financijski plan i godišnji obračun sukladno Zakonu o proračunu,
* odlučuje o zasnivanju radnog odnosa djelatnika, na prijedlog ravnatelja,
* odlučuje o prestanku radnog odnosa djelatnika, na prijedlog ravnatelja,
* odlučuje o pojedinačnim pravima djelatnika u drugom stupnju, ako zakonom ili drugim propisom nije drugačije propisano,
* odlučuje o žalbama roditelja, odnosno skrbnika djece,
* razmatra rezultate odgojno-obrazovnog rada u Dječjem vrtiću,
* razmatra predstavke i prijedloge građana od interesa za rad Dječjeg vrtića,
* odlučuje o izvješćima ravnatelja o radu Dječjeg vrtića i najmanje jednom godišnje podnosi izvješća o radu Dječjeg vrtića općinskom načelniku i Općinskom vijeću,
* predlaže ravnatelju mjere u cilju ostvarivanja politike poslovanja Dječjeg vrtića, te osnovne smjernice za rad i poslovanje Dječjeg vrtića.

Upravno vijeće razmatra i odlučuje i o drugim pitanjima u skladu sa zakonom, Odlukom o osnivanju Dječjeg vrtića, ovim Statutom i drugim općim aktima Dječjeg vrtića.“.

*Odredbom članka 7. Statutarne odluke o izmjenama i dopunama Statuta Dječjeg vrtića Mali medo (KLASA: 601-01/22-01/12, URBROJ: 2137-25-1-22-1 od 14. studenog 2022. godine) članak 41. mijenja se i glasi Upravno vijeće kao upravno tijelo, osim prava i obveza utvrđenih Zakonom o ustanovama:*

1. *uz prethodnu suglasnost Općinskog vijeća:*

* *donosi statut,*
* *odlučuje o promjeni djelatnosti, naziva i sjedišta Dječjeg vrtića,*
* *odlučuje o statusnim promjenama vrtića,*
* *odlučuje o osnivanju druge pravne osobe,*
* *odlučuje o raspodjeli dobiti,*
* *odlučuje o pokriću gubitka,*
* *odlučuje o udruživanju u zajednicu ustanova,*
* *odlučuje o dugoročnom zaduživanju i davanju jamstva za kreditno zaduživanje,*
* *donosi Pravilnik o upisu djece i ostvarivanju prava i obveza korisnika usluga u Dječjem vrtiću,*
* *donosi Pravilnik o unutarnjem ustrojstvo i načinu rada Dječjeg vrtića,*

*2. uz prethodnu suglasnost izvršnog tijela Osnivača:*

* *odlučuje o upisu djece i mjerilima upisa,*
* *donosi godišnji plan i program rada Dječjeg vrtića te nadzire njegovo provođenje,*
* *donosi kurikulum Dječjeg vrtića,*
* *odlučuje o investicijskim radovima, stjecanju, opterećivanju ili otuđivanju nepokretne i pokretne imovine pojedinačne vrijednosti preko 20.000,00 kuna,*
* *donosi Pravilnik o plaćama, nadoknadama plaća i drugim materijalnim pravima radnika Dječjeg vrtića,*
* *odlučuje o davanju u zakup prostora i opreme Dječjeg vrtića,*

*3. predlaže izvršnom tijelu Osnivača:*

*- imenovanje i razrješenje ravnatelja Dječjeg vrtića,*

*4. samostalno donosi odluke i obavlja sljedeće poslove:*

* *donosi druge opće akte utvrđene zakonom i Statutom Dječjeg vrtića,*
* *donosi financijski plan i godišnji obračun sukladno Zakonu o proračunu,*
* *odlučuje o zasnivanju radnog odnosa djelatnika, na prijedlog ravnatelja,*
* *odlučuje o prestanku radnog odnosa djelatnika, na prijedlog ravnatelja,*
* *odlučuje o pojedinačnim pravima djelatnika u drugom stupnju, ako zakonom ili drugim propisom nije drugačije propisano,*
* *odlučuje o žalbama roditelja, odnosno skrbnika djece,*
* *razmatra rezultate odgojno-obrazovnog rada u Dječjem vrtiću,*
* *razmatra predstavke i prijedloge građana od interesa za rad Dječjeg vrtića,*
* *odlučuje o izvješćima ravnatelja o radu Dječjeg vrtića i najmanje jednom godišnje podnosi izvješća o radu Dječjeg vrtića općinskom načelniku i Općinskom vijeću,*
* *predlaže ravnatelju mjere u cilju ostvarivanja politike poslovanja Dječjeg vrtića, te osnovne smjernice za rad i poslovanje Dječjeg vrtića.*

*Upravno vijeće razmatra i odlučuje i o drugim pitanjima u skladu sa zakonom, Odlukom o osnivanju Dječjeg vrtića, ovim Statutom i drugim općim aktima Dječjeg vrtića.“.*

**Članak 42.**

Upravno vijeće može pravovaljano odlučivati ako je na sjednici nazočno više od polovice svih

članova Upravnog vijeća.

Upravno vijeće odluke donosi natpolovičnom većinom glasova svih članova Upravnog vijeća.

Predsjednik Upravnog vijeća:

* + Predstavlja Upravno vijeće
  + Saziva sjednice Upravnog vijeća i predsjedava im
  + Potpisuje akte koje donosi Upravno vijeće
  + Obavlja druge poslove prema propisima, općim aktima Dječjeg vrtića i ovlastima Upravnog vijeća.

Na zamjenika predsjednika Upravnog vijeća primjenjuje se stavak 3. ovog članka kada zamjenjuje predsjednika Upravnog vijeća.

*Odredbom članka 9. Statutarne odluke o izmjenama i dopunama Statuta Dječjeg vrtića Mali medo (KLASA: 601-01/22-01/12, URBROJ: 2137-25-1-22-1 od 14. studenog 2022. godine) u članku 42., stavak 3. mijenja se i glasi :“Predsjednik Upravnog vijeća: - predstavlja Upravno vijeće, -saziva sjednice Upravnog vijeća i predsjedava im, -potpisuje akte koje donosi Upravno vijeće, - obavlja druge poslove prema propisima, općim aktima Dječjeg vrtića i ovlastima Upravnog vijeća.“. U istome članku, iza stavka 3., dodaje se novi stavak 4. koji glasi: „Na zamjenika predsjednika Upravnog vijeća primjenjuje se stavak 3. ovog članka kada zamjenjuje predsjednika Upravnog vijeća“.*

**Članak 43.**

U radu Upravnog vijeća sudjeluje bez prava odlučivanja ravnatelj Dječjeg vrtića.

Sjednicama Upravnog vijeća mogu biti nazočne i druge osobe koje pozovu predsjednik Upravnog vijeća i ravnatelj Dječjeg vrtića ili se pozovu prema zaključku Upravnog vijeća.

**Članak 44.**

Članu Upravnog vijeća prestaje dužnost ako:

* sam zatraži razrješenje,
* ne ispunjava dužnosti člana odnosno predsjednika,
* svojim ponašanjem povrijedi ugled i dužnost koju obnaša,
* izgubi pravo na obavljanje dužnosti.

Postupak za utvrđivanje prijedloga za razrješenje dužnosti člana Upravnog vijeća pokreće Upravno vijeće ili tijelo koje ga je imenovalo.

Odluku o razrješenju donosi tijelo koje je izabralo odnosno imenovalo člana Upravnog vijeća.

U slučaju razrješenja člana Upravnog vijeća, novi član imenuje se u roku 30 (trideset) dana i na vremensko razdoblje koje je preostalo u mandatu članu Upravnog vijeća koji je razriješen.

**Članak 45.**

Sazivanje sjednica, utvrđivanje dnevnog reda, način rada i odlučivanja Upravnog vijeća pobliže se uređuje Poslovnikom o radu upravnog vijeća Dječjeg vrtića.

1. **RAVNATELJ DJEČJEG VRTIĆA**

**Članak 46.**

Ravnatelj je poslovodni i stručni voditelj Dječjeg vrtića.

Ravnatelj organizira i vodi rad i poslovanje Dječjeg vrtića, predstavlja i zastupa Dječji vrtić,

poduzima sve pravne radnje u ime i za račun Dječjeg vrtića, odgovara za zakonitost rada Dječjeg vrtića, predlaže kurikulum Dječjeg vrtića te plan i program rada Dječjeg vrtića, predlaže Statut i druge opće akte Dječjeg vrtića, provodi odluke Upravnog vijeća i Odgojiteljskog vijeća, donosi samostalno odluke u svezi s radom i poslovanjem Dječjeg vrtića iz svog djelokruga, predlaže Upravnom vijeću izbor radnika po natječaju za zasnivanje radnog odnosa na određeno i neodređeno vrijeme, donosi odluke o zasnivanju radnog odnosa radnika na određeno vrijeme do 60 dana, kad obavljanje poslova ne trpi odgodu, potpisuje ugovore o radu i druge akte Dječjeg vrtića, podnosi izvješće Upravnom vijeću i drugim nadležnim tijelima o radu i poslovanju Dječjeg vrtića, organizira rad i obavlja raspored radnika, odobrava službena putovanja i druga odsustvovanja s rada radnika Dječjeg vrtića, odlučuje o stjecanju i opterećivanju nekretnina i pokretnina te investicijama do 10.000,00 kuna, osniva stručne skupine kao pomoćna radna tijela u radu Dječjeg vrtića, te obavlja i druge poslove utvrđene zakonom, ovim Statutom i drugim općim aktima Dječjeg vrtića.

**Članak 47.**

Ravnatelja Dječjeg vrtića, u slučaju privremene spriječenosti u obavljanju ravnateljskih poslova, zamjenjuje osoba iz reda članova Odgojiteljskog vijeća.

Osobu iz stavka 1. ovog članka određuje Upravno vijeće na način uređen ovim Statutom.

Osoba koja zamjenjuje ravnatelja ima prava i dužnosti obavljati one poslove ravnatelja čije se

izvršenje ne može odgađati do ravnateljeva povratka.

Upravno vijeće može u svakom trenutku odrediti drugu osobu iz reda članova Odgojiteljskog vijeća da zamjenjuje ravnatelja.

**Članak 48.**

Za ravnatelja Dječjeg vrtića može biti imenovana osoba koja ispunjava slijedeće uvjete:

* završen studij odgovarajuće vrste za rad na radnome mjestu odgojitelja ili stručnog suradnika u dječjem vrtiću, a koji može biti:

1. sveučilišni diplomski studij ili
2. integrirani preddiplomski i diplomski sveučilišni studij ili
3. specijalistički diplomski stručni studij ili
4. preddiplomski sveučilišni studij za odgojitelja ili
5. stručni studij odgovarajuće vrste, odnosno studij odgovarajuće vrste kojim je stečena viša stručna sprema odgojitelja u skladu s ranijim propisima,

* položen stručni ispit za odgojitelja ili stručnog suradnika, osim ako nemaju obvezu polagati stručni ispit u skladu sa zakonom,
* najmanje pet godina radnog iskustva u predškolskoj ustanovi na radnome mjestu odgojitelja ili stručnog suradnika.

Ravnatelja imenuje i razrješava izvršno tijelo Osnivača na prijedlog Upravnog vijeća.

Ravnatelj se imenuje na vrijeme od pet (5) godina, a ista osoba može biti ponovno imenovana.

Predsjednik Upravnog vijeća s ravnateljem sklapa ugovor o radu.

Osobi imenovanoj za ravnatelja dječjeg vrtića, koja je prije imenovanja imala ugovor o radu na neodređeno vrijeme za poslove odgojitelja ili stručnog suradnika u Dječjem vrtiću nakon isteka mandata omogućit će se povratak na radno mjesto za koje je imala sklopljen ugovor o radu na neodređeno vrijeme.

Osoba imenovana za ravnatelja pravo iz stavka 5. ovoga članka ostvaruje najduže do isteka dva uzastopna mandata.

*Odredbom članka 10. Statutarne odluke o izmjenama i dopunama Statuta Dječjeg vrtića Mali medo (KLASA: 601-01/22-01/12, URBROJ: 2137-25-1-22-1 od 14. studenog 2022. godine) članak 48. mijenja se i glasi: „Za ravnatelja Dječjeg vrtića može biti imenovana osoba koja ispunjava slijedeće uvjete:*

* *završen studij odgovarajuće vrste za rad na radnome mjestu odgojitelja ili stručnog suradnika u dječjem vrtiću, a koji može biti:*

1. *sveučilišni diplomski studij ili*
2. *integrirani preddiplomski i diplomski sveučilišni studij ili*
3. *specijalistički diplomski stručni studij ili*
4. *preddiplomski sveučilišni studij za odgojitelja ili*
5. *stručni studij odgovarajuće vrste, odnosno studij odgovarajuće vrste kojim je stečena viša stručna sprema odgojitelja u skladu s ranijim propisima,*

* *položen stručni ispit za odgojitelja ili stručnog suradnika, osim ako nemaju obvezu polagati stručni ispit u skladu sa zakonom,*
* *najmanje pet godina radnog iskustva u predškolskoj ustanovi na radnome mjestu odgojitelja ili stručnog suradnika.*

*Ravnatelja imenuje i razrješava izvršno tijelo Osnivača na prijedlog Upravnog vijeća.*

*Ravnatelj se imenuje na vrijeme od pet (5) godina, a ista osoba može biti ponovno imenovana.*

*Predsjednik Upravnog vijeća s ravnateljem sklapa ugovor o radu.*

*Osobi imenovanoj za ravnatelja dječjeg vrtića, koja je prije imenovanja imala ugovor o radu na neodređeno vrijeme za poslove odgojitelja ili stručnog suradnika u Dječjem vrtiću nakon isteka mandata omogućit će se povratak na radno mjesto za koje je imala sklopljen ugovor o radu na neodređeno vrijeme.*

*Osoba imenovana za ravnatelja pravo iz stavka 5. ovoga članka ostvaruje najduže do isteka dva uzastopna mandata.“*

**Članak 49.**

Ravnatelj se bira na temelju javnog natječaja koji raspisuje Upravno vijeće u skladu sa zakonom i

Statutom.

Natječaj za imenovanje ravnatelja raspisuje se najkasnije 3 (tri) mjeseca prije isteka vremena na koje

je ravnatelj imenovan.

Natječaj za ravnatelja traje 8 (osam) dana, a objavljuje se u javnom glasilu.

U natječaju za ravnatelja se objavljuju uvjeti koje mora ispunjavati kandidat, vrijeme na koje se

imenuje, rok do kojeg se primaju prijave kandidata i rok u kojem će prijavljeni kandidati biti obaviješteni o izboru.

Kandidati se obavještavaju o izboru najkasnije u roku 30 dana od dana isteka roka za podnošenje

prijava.

**Članak 50.**

Po isteku roka za podnošenje prijava Upravno vijeće otvara i razmatra sve pristigle prijave s

priloženom dokumentacijom, utvrđuje jesu li prijave potpune i dostavljene u roku te ispunjavaju li kandidati propisane uvjete.

Upravno vijeće utvrđuje prijedlog za imenovanje ravnatelja i dostavlja ga izvršno tijelu Osnivača zajedno s cjelokupnom natječajnom dokumentacijom u roku ne dužem od 15 dana od dana isteka roka za podnošenje prijava.

*Odredbom članka 11. Statutarne odluke o izmjenama i dopunama Statuta Dječjeg vrtića Mali medo (KLASA: 601-01/22-01/12, URBROJ: 2137-25-1-22-1 od 14. studenog 2022. godine) u članku 50., stavku 2. riječi „dostavlja ga Osnivaču“ zamjenjuju se riječima „dostavlja ga izvršnom tijelu Osnivača“.*

**Članak 51.**

Izvršno tijelo Osnivača dostavlja svim prijavljenim kandidatima obavijest o izboru, s poukom o pravu pregleda natječajnog materijala i pravu na sudsku zaštitu.

Osoba koja je podnijela prijavu na natječaj može pobijati tužbom odluku o izboru zbog bitne

povrede postupka ili zbog toga što izabrani kandidat ne ispunjava uvjete koji su objavljeni u natječaju.

Tužba se podnosi nadležnom upravnom sudu u roku od 15 dana od dana primitka odluke o izboru.

*Odredbom članka 12. Statutarne odluke o izmjenama i dopunama Statuta Dječjeg vrtića Mali medo (KLASA: 601-01/22-01/12, URBROJ: 2137-25-1-22-1 od 14. studenog 2022. godine) u članku 51. riječ „osnivač“ zamjenjuje se riječima „Izvršno tijelo Osnivača“.*

**Članak 52.**

Ako se na raspisani natječaj nitko ne prijavi ili nitko od prijavljenih kandidata ne bude izabran,

natječaj će se ponoviti, ako posebnim zakonom nije drugačije određeno.

Do imenovanja ravnatelja na temelju ponovljenog natječaja imenovat će se vršitelj dužnosti ravnatelja.

Na prijedlog Upravnog vijeća Dječjeg vrtića vršitelja dužnosti ravnatelja imenuje i razrješava izvršno tijelo Osnivača, ali najdulje na vrijeme od godinu dana.

Za vršitelja dužnosti ravnatelja može biti imenovana osoba koja ispunjava sljedeće uvjete:

* završen studij odgovarajuće vrste za rad na radnome mjestu odgojitelja ili stručnog suradnika u dječjem vrtiću, a koji može biti:

1. sveučilišni diplomski studij ili
2. integrirani preddiplomski i diplomski sveučilišni studij ili
3. specijalistički diplomski stručni studij ili
4. preddiplomski sveučilišni studij za odgojitelja ili
5. stručni studij odgovarajuće vrste, odnosno studij odgovarajuće vrste kojim je stečena viša stručna sprema odgojitelja u skladu s ranijim propisima,

* položen stručni ispit za odgojitelja ili stručnog suradnika, osim ako nemaju obvezu polagati stručni ispit u skladu s zakonom.

*Odredbom članka 13. Statutarne odluke o izmjenama i dopunama Statuta Dječjeg vrtića Mali medo (KLASA: 601-01/22-01/12, URBROJ: 2137-25-1-22-1 od 14. studenog 2022. godine) članak 52. mijenja se i glasi: Ako se na raspisani natječaj nitko ne prijavi ili nitko od prijavljenih kandidata ne bude izabran,*

*natječaj će se ponoviti, ako posebnim zakonom nije drugačije određeno.*

*Do imenovanja ravnatelja na temelju ponovljenog natječaja imenovat će se vršitelj dužnosti ravnatelja.*

*Na prijedlog Upravnog vijeća Dječjeg vrtića vršitelja dužnosti ravnatelja imenuje i razrješava izvršno tijelo Osnivača, ali najdulje na vrijeme od godinu dana.*

*Za vršitelja dužnosti ravnatelja može biti imenovana osoba koja ispunjava sljedeće uvjete:*

* *završen studij odgovarajuće vrste za rad na radnome mjestu odgojitelja ili stručnog suradnika u dječjem vrtiću, a koji može biti:*

1. *sveučilišni diplomski studij ili*
2. *integrirani preddiplomski i diplomski sveučilišni studij ili*
3. *specijalistički diplomski stručni studij ili*
4. *preddiplomski sveučilišni studij za odgojitelja ili*
5. *stručni studij odgovarajuće vrste, odnosno studij odgovarajuće vrste kojim je stečena viša stručna sprema odgojitelja u skladu s ranijim propisima,*

* *položen stručni ispit za odgojitelja ili stručnog suradnika, osim ako nemaju obvezu polagati stručni ispit u skladu s zakonom.*

**Članak 53.**

Ravnatelj Dječjeg vrtića može biti razriješen prije isteka vremena na koje je imenovan:

* ako ravnatelj sam zatraži razrješenje u skladu s ugovorom o radu,
* ako nastanu takvi razlozi koji po posebnim propisima ili propisima kojima se uređuju radni odnosi

dovode do prestanka ugovora o radu,

* ako ravnatelj ne postupa po propisima ili općim aktima Dječjeg vrtića ili neosnovano ne izvršava

odluke tijela Dječjeg vrtića ili postupa protivno njima,

* ako ravnatelj svojim nesavjesnim ili nepravilnim radom prouzroči Dječjem vrtiću veću štetu ili ako

zanemaruje ili nesavjesno obavlja svoje dužnosti tako da su nastale ili mogu nastati veće smetnje u obavljanju djelatnosti Dječjeg vrtića.

U slučaju razrješenja ravnatelja imenovat će se vršitelj dužnosti ravnatelja.

*Odredbom članka 14. Statutarne odluke o izmjenama i dopunama Statuta Dječjeg vrtića Mali medo (KLASA: 601-01/22-01/12, URBROJ: 2137-25-1-22-1 od 14. studenog 2022. godine) u članku 53., stavak 2. briše se. Dosadašnji stavak 3. postaje stavak 2.*

**Članak 54.**

Upravno vijeće utvrđuje prijedlog za razrješenje ravnatelja i prijedlog za imenovanje vršitelja

dužnosti ravnatelja i dostavlja ih izvršnom tijelu Osnivača.

U slučaju razrješenja ravnatelja i imenovanja vršitelja dužnosti ravnatelja, Upravno vijeće dužno je

raspisati natječaj za izbor ravnatelja u roku od 30 dana od dana imenovanja vršitelja dužnosti.

*Odredbom članka 15. Statutarne odluke o izmjenama i dopunama Statuta Dječjeg vrtića Mali medo (KLASA: 601-01/22-01/12, URBROJ: 2137-25-1-22-1 od 14. studenog 2022. godine) u članku 54., stavku 1. riječ „Osnivaču“ zamjenjuje se riječima „izvršnom tijelu Osnivača“.*

**Članak 55.**

Protiv odluke o razrješenju ravnatelj ima pravo tužbom tražiti sudsku zaštitu prava, ako smatra da je bio povrijeđen propisani postupak i da je ta povreda mogla bitno utjecati na odluku ili da nisu postojali razlozi za razrješenje propisani zakonom.

Tužba se podnosi nadležnom sudu u roku od 30 dana od dana primitka odluke o razrješenju.

1. **STRUČNA I DRUGA TIJELA VRTIĆA**

**Članak 56.**

Odgojitelji, stručni suradnici i zdravstveni radnici koji ostvaruju programe predškolskog odgoja u

Dječjem vrtiću čine Odgojiteljsko vijeće.

Odgojiteljsko vijeće sudjeluje u utvrđivanju plana i programa rada Dječjeg vrtića, prati njegovo

ostvarivanje, raspravlja i odlučuje o stručnim pitanjima rada, potiče i promiče stručni rad te obavlja i druge stručne poslove utvrđene zakonom, ovim Statutom i općim aktima Dječjeg vrtića.

**Članak 57.**

Odgojiteljskom vijeću predsjedava ravnatelj ili druga osoba koju on ovlasti.

Odgojiteljsko vijeće radi na sjednicama.

Odluke se donose većinom glasova ukupnog broja članova Odgojiteljskog vijeća.

Sjednice Odgojiteljskog vijeća obvezne su za sve odgojitelje, stručne suradnike i zdravstvene

radnike.

Sjednice se održavaju prema potrebi, a najmanje četiri puta tijekom pedagoške godine.

Na sjednicama se vodi zapisnik koji potpisuju predsjedavajući i zapisničar.

1. **RODITELJI ODNOSNO SKRBNICI DJECE KAO TIJELA VRTIĆA**

**Članak 58.**

Radi što uspješnijeg ostvarivanja ciljeva predškolskog odgoja i obrazovanja Dječji vrtić surađuje s

roditeljima odnosno skrbnicima djece korisnika usluga.

Suradnja Dječjeg vrtića s roditeljima odnosno skrbnicima djece ostvaruje se putem individualnih

razgovora, sastanaka skupine roditelja i na drugi način.

Roditelji odnosno skrbnici djece sudjeluju u upravljanju Dječjim vrtićem na način utvrđen zakonom i ovim Statutom.

**Članak 59.**

Roditelji odnosno skrbnici dužni su pratiti rad i napredovanje djece, odazvati se pozivima Dječjeg vrtića i s njim surađivati.

**Članak 60.**

Ostvarivanje prava i obveza roditelja odnosno skrbnika djece, te suradnja između roditelja i skrbnika i Dječjeg vrtića pobliže se uređuje posebnim pravilnikom.

1. **FINANCIJSKO POSLOVANJE**

**Članak 61.**

Financijsko poslovanje Dječjeg vrtića obavlja se u skladu sa zakonom i drugim propisima.

**Članak 62.**

Dječji vrtić ostvaruje prihode iz sredstava Osnivača, prodajom usluga na tržištu kao i iz drugih

izvora u skladu sa zakonom.

Dječji vrtić naplaćuje uslugu od roditelja odnosno skrbnika za djecu koja pohađaju Dječji vrtić

sukladno kriterijima koje utvrđuje Osnivač.

**Članak 63.**

Vođenje računovodstvenog i knjigovodstvenog poslovanja, evidencija financijskog poslovanja i sredstava obavlja se u skladu sa zakonom i propisima donesenim na temelju zakona.

**Članak 64.**

Dječji vrtić za svaku godinu donosi financijski plan i financijska izvješća.

Ako se ne donese financijski plan za slijedeću poslovnu godinu do 31. prosinca tekuće godine,

donosi se privremeni financijski plan za razdoblje od tri mjeseca.

Dječji vrtić je dužan dostaviti Osnivaču financijski plan te periodična i godišnja financijska izvješća u zakonskim rokovima.

**Članak 65.**

Naredbodavatelj za izvršenje financijskog plana je ravnatelj Dječjeg vrtića.

Računovodstvenu i knjigovodstvenu dokumentaciju, sukladno ovlasti ravnatelja, potpisuje voditelj

računovodstva.

1. **OPĆI AKTI DJEČJEG VRTIĆA**

**Članak 66.**

Dječji vrtić ima slijedeće opće akte:

* Statut,
* Pravilnik o unutarnjem ustrojstvu i načinu rada Dječjeg vrtića,
* Pravilnik o plaćama, nadoknadama plaća i drugim materijalnim pravima radnika Dječjeg vrtića,
* Pravilnik o upisu djece i ostvarivanju prava i obveza korisnika usluga u Dječjem vrtiću,
* Pravilnik o zaštiti od požara,
* Pravilnik o zaštiti na radu,
* Poslovnik o radu Upravnog vijeća Dječjeg vrtića,
* druge opće akte koje donosi Upravno vijeće, sukladno zakonu, propisu donesenom na temelju

zakona i ovom Statutu.

*Odredbom članka 16. Statutarne odluke o izmjenama i dopunama Statuta Dječjeg vrtića Mali medo (KLASA: 601-01/22-01/12, URBROJ: 2137-25-1-22-1 od 14. studenog 2022. godine) u članku 66., stavku 1., podstavku 3. riječi „Pravilnik o radu“ zamjenjuje se riječima „Pravilnik o plaćama, nadoknadama plaća i drugim materijalnim pravima radnika Dječjeg vrtića“.*

**Članak 67.**

Ravnatelj Dječjeg vrtića dužan je dostaviti na uvid Statut i Pravilnik o unutarnjem ustrojstvu i načinu rada Dječjeg vrtića kao javne službe nadležnom upravnom tijelu Koprivničko-križevačke županije u roku od 8 dana od dana donošenja.

**Članak 68.**

Opći akti Dječjeg vrtića stupaju na snagu osmog dana od dana objave na oglasnoj ploči Dječjeg vrtića, a iznimno, ako je to propisano općim aktom i ako postoje za to opravdani razlozi, prvog dana nakon objave na oglasnoj ploči.

1. **RADNICI**

**Članak 69.**

Radni odnosi u Dječjem vrtiću uređuju se sukladno propisima koji uređuju područje predškolskog

odgoja i obrazovanja, općim propisima o radu i kolektivnom ugovoru.

Radni odnosi u Dječjem vrtiću uređuju se Pravilnikom o plaćama, nadoknadama plaća i drugim materijalnim pravima radnika Dječjeg vrtića.

*Odredbom članka 17. Statutarne odluke o izmjenama i dopunama Statuta Dječjeg vrtića Mali medo (KLASA: 601-01/22-01/12, URBROJ: 2137-25-1-22-1 od 14. studenog 2022. godine) u članku 69., stavku 2. riječi „Pravilnikom o radu“ zamjenjuju se riječima „Pravilnikom o plaćama, nadoknadama plaća i drugim materijalnim pravima radnika Dječjeg vrtića“.*

**Članak 70.**

Radnici Vrtića su odgojno-obrazovni i ostali radnici.

**Članak 71.**

Odgojno-obrazovni radnici u Dječjem vrtiću su osobe koje imaju odgovarajući stupanj i vrstu

stručne spreme i koji mogu izvoditi odgojno-obrazovni rad s djecom na hrvatskom jeziku i latiničnom pismu.

Drugi radnici su osobe koje ispunjavaju potrebne uvjete za poslove koje obavljaju.

**Članak 72.**

Odgojno-obrazovni radnici imaju pravo i dužnost neprestano se stručno i pedagoški usavršavati,

pratiti znanstvena dostignuća i unaprjeđivati pedagošku praksu.

Usavršavanje je sastavni dio radnih obveza odgojno-obrazovnih radnika.

**Članak 73.**

Raspored obveza odgojno-obrazovnih radnika u neposrednom odgojno-obrazovnom radu s djecom,

te njihovih drugih radnih obveza određuje ravnatelj u skladu sa zakonom, podzakonskim propisima, općim aktima, godišnjim planom i programom i ugovorom o radu.

Raspored radnih obveza radnika, ravnatelj određuje u skladu s ugovorom o radu.

1. **JAVNOST RADA**

**Članak 74.**

Rad Dječjeg vrtića je javan.

Objavljivanjem Statuta i općih akata o uvjetima i načinu rada Dječjeg vrtića kao javne službe na

službenim stranicama Dječjeg vrtića i oglasnoj ploči Dječjeg vrtića, kao i davanjem informacija u sredstvima javnog priopćavanja, upoznaje se javnost odnosno roditelji, skrbnici, građani i druge osobe s organizacijom Dječjeg vrtića, uvjetima i načinom ostvarivanja programa rada Dječjeg vrtića, cijenama usluga Dječjeg vrtića, te radom Dječjeg vrtića kao javne ustanove.

**Članak 75.**

Dječji vrtić je dužan:

* odmah ili iznimno u primjerenom roku dati svakom korisniku na njegov zahtjev obavještenje o

uvjetima i načinu pružanja svojih usluga i obavljanju poslova iz svoje djelatnosti te potrebne podatke i upute,

* u razumnom roku davati sredstvima javnog priopćavanja, na njihov zahtjev, informacije o obavljanju

svoje djelatnosti i omogućiti im uvid u odgovarajuću dokumentaciju.

Dječji vrtić će uskratiti davanje informacija odnosno uvid u dokumentaciju ako je ona zakonom ili

Statutom određena kao službena ili poslovna tajna, te kad se odnosi na osobne podatke fizičkih osoba.

**Članak 76.**

Informacije i podatke o obavljanju djelatnosti ili uvid u dokumentaciju Dječjeg vrtića sredstvima javnog priopćavanja i drugim pravnim osobama, može dati samo ravnatelj ili radnik Dječjeg vrtića kojeg ravnatelj za to ovlasti.

1. **POSLOVNA I PROFESIONALNA TAJNA**

**Članak 77.**

Poslovnom tajnom smatraju se: dokumenti koje ravnatelj proglasi poslovnom tajnom, podaci koje nadležno tijelo kao povjerljive priopći Dječjem vrtiću, mjere i način postupanja u slučaju nastanka izvanrednih okolnosti, dokumenti koji se odnose na obranu, plan fizičke i tehničke zaštite zaposlenika i imovine Dječjeg vrtića i druge isprave i podaci čije bi priopćavanje neovlaštenoj osobi bilo protivno interesima Dječjeg vrtića i njegovog Osnivača.

**Članak 78.**

Podatke i isprave koji se smatraju poslovnom tajnom dužni su čuvati svi radnici Dječjeg vrtića bez

obzira na koji način saznali za te podatke i isprave.

Obveza čuvanja poslovne tajne traje i nakon prestanka radnog odnosa u Dječjem vrtiću.

**Članak 79.**

Podaci i isprave koji se smatraju poslovnom tajnom mogu se dostaviti i dati na očevid tijelima ovlaštenim zakonom odnosno tijelima i osobama kojima ovlaštenje proizlazi iz dužnosti koje obavljaju.

**Članak 80.**

Profesionalnom tajnom se smatra: sve što odgojitelji, stručni suradnici i zdravstveni radnici, kao i drugi radnici Dječjeg vrtića saznaju o djeci, njihovim roditeljima i skrbnicima te čije bi iznošenje u javnost moglo nanijeti štetu djeci, njihovim roditeljima i skrbnicima.

**Članak 81.**

O čuvanju poslovne i profesionalne tajne neposredno skrbi ravnatelj i druga ovlaštena osoba.

Povreda čuvanja poslovne i profesionalne tajne predstavlja težu povredu radne obveze.

1. **NADZOR**

**Članak 82.**

Nadzor nad radom Dječjeg vrtića provode ovlaštena tijela državne uprave, Osnivač i ovlaštene javne ustanove u skladu s aktom i propisima donesenim na temelju zakona.

U provođenju nadzora ravnatelj, Upravno vijeće i drugi radnici Dječjeg vrtića dužni su surađivati s

ovlaštenim tijelima i osobama koje provode nadzor.

1. **ZAŠTITA OKOLIŠA**

**Članak 83.**

Radnici Dječjeg vrtića imaju pravo i dužnost u sklopu svojih poslova i zadaća poduzimati mjere

zaštite i unapređivanja okoliša.

O djelatnostima koje ugrožavaju okoliš svaki radnik je dužan upozoriti ravnatelja i Upravno vijeće.

Radnik može odbiti izvršenje poslova i zadaća kojima se nanosi nenadoknadiva šteta okolišu.

Nepoduzimanje mjera zaštite okoliša čini težu povredu radne obveze.

**Članak 84.**

Dječji vrtić izvođenjem odgojno-obrazovnog programa naročitu pozornost posvećuje odgoju djece glede čuvanja i zaštite čovjekova okoliša.

**Članak 85.**

Dječji vrtić samostalno ili zajedno s roditeljima odnosno skrbnicima, tijelima državne uprave i lokalne uprave i samouprave na svom području, te drugim pravnim osobama djeluje u cilju oplemenjivanja radnog prostora i okoliša Dječjeg vrtića.

1. **PRIJELAZNE I ZAVRŠNE ODREDBE**

**Članak 86.**

Ovaj Statut donosi Upravno vijeće uz prethodnu suglasnost Osnivača.

**Članak 87.**

Dječji vrtić dužan je donijeti opće akte iz članka 66. ovog Statuta u roku 90 dana od dana donošenja ovog Statuta.

**Članak 88.**

Ovaj Statutstupa na snagu dan nakon objave na oglasnoj ploči Dječjeg vrtića.

**UPRAVNO VIJEĆE**

**DJEČJEG VRTIĆA MALI MEDO**

KLASA: 601-02/23-03/10

URBROJ: 2137-25-1-23-2

Gornja Rijeka, 20. lipanj 2023.

PREDSJEDNICA:

Antonia Šturbek

Ovaj Statut objavljen je na oglasnoj ploči Dječjeg vrtića.

RAVNATELJICA:

Janja Ivančan